એસીબીએ ગોઠવેલા છટકામાં મણાભાઈ ચડાસણા પાટિયા સામે આવેલી પુરોહીત હોટલના ટેબલ ઉપર રૂ.૫ હજારની લાંચ લેતાં ઝડપાઈ ગયા હતા. આ ગુનાના કામે તેઓ ન્યાયિક હિરાસતમાં છે. આ ગુનાના કામે તેઓ અટક હેઠળ પણ રહેલ છે ત્યારે તેઓને ગ્રામ પંચાયતના સરપંચ પદે ચાલુ રાખવાનું ન્યાયોચિત ન હોવાનું નોંધી જિલ્લા વિકાસ અધિકારી એમ.વાય.દક્ષિણીએ પંચાયત અધિનિયમની કલમ ૫૯(૧) અન્વયે મણાભાઈ કચરાભાઈ વણકરને બીજો હુકમ ન થાય ત્યાં સુધી અંબાવપુરા ગ્રામ પંચાયતના સરપંચના હોદ્દા પરથી તત્પૂરતા મોકૂફ કરવાનો આદેશ કર્યો છે.